

*Na podlagi Uredbe predsedstva ŠOU v Ljubljani o postopku za izvajanje natečajev ŠOU v Ljubljani in sklepa Predsedstva ŠOU v Ljubljani s 60. redne seje z dne 10. 11. 2014 objavlja ŠOU v Ljubljani, Kersnikova 4, 1000 Ljubljana, preko stalne dejavnosti študentska Civilno družbena iniciativa (CDI):*

 **»NAGRADNI NATEČAJ**

**NA TEMO**

**MLADINSKE PROBLEMATIKE«**

K sodelovanju pri pripravi prispevkov, ki se dotikajo mladinske problematike, vabimo vse študente (1., 2., 3. stopnja) z veljavnim statusom študenta v študijskem letu 2014/2015 ter diplomante, ki so v zapisanem oz. preteklem študijskem letu zaključili študij.

Javni nagradni natečaj predstavlja spodbudo mladim, ki se po končanem študiju znajdejo v svetu brez študentskih ugodnosti in pravic. Kakšen je danes položaj mladih in kakšna je njihova prihodnost? Kateri so največji problemi s katerimi se soočajo? Kaj prinaša izguba statusa študenta in kako bi lahko nastale problematike rešili? Kaj po končanem študiju? Kam po končanem študiju?

Študentje se lahko v analiziranju težav in iskanju izvirnih rešitev opirajo na različne problematike, s katerimi se srečujejo mladi: **stanovanjske** problematike, problematike **zaposlovanja**, **prekernih zaposlitev** in **pripravništev**, problematike **zdravstva** in **šolstva** ter **drugih aktualnih** in **relevantnih področij**, ki so povezana z življenjem mladih ter prehodom v dobo odraslosti.

S svojimi prispevki se lahko študentje prijavijo na prvi in hkrati tudi na drugi sklop natečaja. Prvi sklop je namenjen pisnim, drugi sklop pa vizualnim prispevkom.

**PRVI SKLOP – Esejski sklop**

Pogoji:

* prispevki naj bodo v slovenskem jeziku
* vsak prijavitelj lahko na natečaju v prvem sklopu sodeluje **z enim pisnim prispevkom**
* dolžina prispevka: do 12 000 znakov (vključno s presledki)
* prva stran (PRILOGA 1 za prvi sklop) naj bo opremljena z naslovom, povzetkom ter ključnimi besedami (obrazec je dostopen v priponki); NA NASLOVNO STRAN NE NAVAJAJTE PODPISA!
* oblika besedila: pisava Times New Roman, velikost 12 (naslov in podnaslovi v velikosti 14 in krepko), 1.5 razmik med vrsticami, obojestranska poravnava, številke strani v desnem spodnjem kotu
* mnenja drugih avtorjev ter drugi uporabljeni viri naj bodo ustrezno označeni, oziroma citirani in ustrezno povzeti v seznamu uporabljenih virov
* prispevki naj bodo po priporočeni pošti poslani na naslov:

**Študentska organizacija Univerze v Ljubljani**

**CDI**

**Vojkova 63**

**1000 Ljubljana**

**s pripisom: JAVNI NATEČAJ (SKLOP A) – NE ODPIRAJ**

* poleg prispevka mora prijavitelj poslati **prijavni obrazec z izjavo o avtorstvu (PRILOGA 2)**, kjer zapiše svoje podatke in naslov prispevka (obrazec je dostopen v priponki) ter **potrdilo o vpisu**, s katerim izkazuje status študenta, študentje, ki so v študijskem letu 2013/1014 zaključili študij pošljejo potrdilo o vpisu za omenjeno leto;
* **na natečaju ne smejo sodelovati:** zaposleni in na funkcijo imenovani posamezniki na ŠOU v Ljubljani ali na katerikoli organizacijski obliki ŠOU v Ljubljani ter člani in sodelavci resorjev ter drugih organizacijskih oblik ŠOU v Ljubljani, ki so za svoje delo v letošnjem in preteklem študijskem letu prejeli honorar s strani ŠOU v Ljubljani.

**DRUGI SKLOP – Fotografski in ustvarjalni natečaj**

Pogoji:

* prispevki naj bodo v slovenskem jeziku
* prijavitelji lahko v okviru drugega sklopa sodelujejo z oddajo **fotografij ali plakatov**, ki na izviren način opozarjajo na problematiko mladih
* vsak prijavitelj lahko na natečaju v drugem sklopu sodeluje z do **tremi prispevki**
* v primeru, da prijavitelj pošlje več prispevkov, strokovna komisija sama izbere prijaviteljev najboljši prispevek, ki se bo potegoval za nagrade skupaj z ostalimi prispevki.
* poleg prispevkov mora prijavitelj na A4 strani poslati **PRILOGO 1 za drugi sklop** za vsakega izmed prijavljenih prispevkov (obrazec je dostopen v priponki); NA IZDELKE NAJ PRIJAVITELJI NE NAVAJAJO PODPISA!
* prispevki naj bodo po priporočeni pošti poslani na naslov:

**Študentska organizacija Univerze v Ljubljani**

**CDI**

**Vojkova 63**

**1000 Ljubljana**

**s pripisom: JAVNI NATEČAJ (SKLOP B) – NE ODPIRAJ**

* poleg prispevka mora prijavitelj v kuverti poslati **prijavni obrazec z izjavo o avtorstvu (PRILOGA 2)**, kjer zapiše svoje podatke in naslov prispevka (obrazec je dostopen v priponki) ter **potrdilo o vpisu**, s katerim izkazuje status študenta
* **na natečaju ne smejo sodelovati:** zaposleni in na funkcijo imenovani posamezniki na ŠOU v Ljubljani ali na katerikoli organizacijski obliki ŠOU v Ljubljani ter člani in sodelavci resorjev ter drugih organizacijskih oblik ŠOU v Ljubljani, ki so za svoje delo v letošnjem in preteklem študijskem letu prejeli honorar s strani ŠOU v Ljubljani

Natečaj poteka od objave na spletni strani *www.sou-lj.si* dalje. Rok za oddajo prispevkov je 20 dni od datuma objave. Za čas poslane prijave se šteje dan oddaje na pošti za dan izročitve ŠOU v Ljubljani.

Oseba pooblaščena za zbiranje vlog je strokovni sodelavec ŠOU v Ljubljani Damjan Vinko (damjan.vinko@sou-lj.si, ŠOU v Ljubljani: Vojkova 63, Ljubljana, 4. nadstropje). Prispevke je možno pooblaščeni osebi vročiti osebno in sicer vsak delovnik med 10.00 in 12.00 ter 15.00 in 16.00.

**Zainteresirani lahko pridobijo dodatna navodila o nagradnem natečaju na elektronskem naslovu: *cdi@sou-lj.si*.**

Vloge se bodo odpirale najprej tri in najkasneje sedem delovnih dni od roka za oddajo.

Vsi prispevki, ki formalno ne bodo popolni (torej ne bodo v skladu z zgoraj naštetimi pogoji), se bodo izkazali za plagiat ali bodo poslani prepozno, bodo zavrženi.

Prispevke bo ocenjevala strokovna komisija, ki jo imenuje Predsedstvo ŠOU v Ljubljani.

Najbolje ocenjeni prispevek iz vsakega sklopa bo denarno nagrajen in sicer v višini 200,00 evrov bruto. Drugi najbolje ocenjen prispevek vsakega sklopa bo prejel praktično nagrado zavoda ŠOLT. Vsi sodelujoči pa bodo prejeli tudi simbolično nagrado.

O datumu podelitve nagrad boste pravočasno obveščeni.

Ljubljana, 10. 11. 2014

 Predsednik ŠOU v Ljubljani:

 Rok Liković